אייב

אייב (באנגלית: Ive; בקוריאנית: 아이브, Aibeu) היא להקת בנות דרום קוריאנית שהוקמה על ידי סטארשיפ אנטרטיינמנט. הלהקה מורכבת משש חברות: גאול, יוג'ין, ריי, ווניונג, ליז, וליסו.

ב-1 בדצמבר 2021 עשתה הלהקה את הופעת הבכורה שלה, עם אלבום הסינגל Eleven. הסינגל השני שלהן, "Love Dive", הגיע למקום הראשון במצעד השירים הדיגיטליים של סירקל, היה לסינגל המצליח ביותר של השנה במצעד וזכה בפרסים שונים במספר טקסי פרסים, בהם שיר השנה בטקס פרסי האמנים האסייתי, פרסי דיסק הזהב, פרסי MAMA ופרסי המוזיקה של מלון. "Love Dive" היה גם לשיר הראשון של הלהקה שנכנס לעשירייה הראשונה במצעד הבילבורד גלובל ללא ארצות הברית. הסינגל השלישי של הלהקה, "After Like", הגיע גם כן למקום הראשון במצעד. בשנת 2023 הוציאה הלהקה את אלבום האולפן הראשון שלה, I've Ive, ממנו יצאו הסינגלים "Kitsch" ו-"I Am", שניהם הגיעו לראש המצעד הדיגיטלי של סירקל.

 מקור שם 
ממוזער|upright|right|הלוגו הרשמי של הלהקה
שם הלהקה, Ive, הוא קיצור של "I have", והוא מרמז על הרעיון של להראות לקהל מה "יש לי" בביטחון.

 קריירה 
 2017–2021: פעילויות לפני הקמת הלהקה 
בשנת 2018 השתתפו חברות הלהקה ווניונג ויוג'ין בתחרות הריאליטי Produce 48. ווניונג סיימה במקום הראשון ויוג'ין סיימה במקום החמישי, והשתיים הפכו לחברות בלהקת הבנות של הפרויקט, Iz*One, עד לפירוקה ב-29 באפריל 2021.

בשנת 2017 השתתפה גאול במוקדמות של תחרות הריקודים Incheon, ונבחרה להיות חניכה תחת חברת התקליטים סטארשיפ אנטרטיינמנט. שנה לאחר מכן, הצטרפה ריי לחברה לאחר שעברה אודישן ב-Loen Friends Global ביפן ובמאי של אותה שנה, היא הגיעה לדרום קוריאה והחלה להתאמן. ליסו הייתה דוגמנית ב-SM Kids של חברת הבידור SM אנטרטיינמנט. זמן קצר לפני הרכבת הלהקה מלהקים מטעם סטארשיפ צפו בליז מופיעה בבית ספרה וגילו בה התעניינות.

 2021: הופעת בכורה עם Eleven 
ב-2 בנובמבר הודיעה סטארשיפ שתחשוף בקרוב להקת בנות חדשה, הראשונה שלהם מאז WJSN שהוקמה ב-2016. חברות הלהקה נחשפו בין ה-3 ל-8 בנובמבר (לפי הסדר: יוג'ין, גיהול, ווניונג, ליז, ריי, ו-ליסו). ב-8 בנובמבר אישרה סטארשיפ שהלהקה תעשה את הופעת בכורתה ב-1 בדצמבר, ויומיים לאחר מכן הכריזה על אלבום הסינגל הראשון שלה. ב-1 בדצמבר הוציאה הלהקה את אלבום הסינגל, Eleven, בו נכלל סינגל בעל אותו השם. ב-3 בדצמבר עשתה הלהקה את הופעת הבכורה שלה בתוכנית מיוזיק בנק של רשת KBS2, וביצעה את "Eleven".

בשבוע של ה-14 בדצמבר, דורג "Eleven" במקום התשיעי במצעד שירי העולם הדיגיטליים של בילבורד וכן נכנס למצעדי הבילבורד גלובל 200 והבילבורד גלובל ללא ארצות הברית, בהם שהה במשך ארבעה עשר שבועות רצופים. השיר אף עמד בראש מצעד השירים הטרנדיים של בילבורד, ונכנס למצעד הסינגלים יפן הוט 100. במקביל, נכנסה הלהקה למצעד האמנים של בילבורד בפעם הראשונה. במצעד הדיגיטלי של סירקל צ'ארט ובמצעד ההזרמות הדרום קוריאני, הגיע "Eleven" למקום השני.

ב-8 בדצמבר, שבוע לאחר הופעת הבכורה שלהם, הרוויחה הלהקה את הזכייה הראשונה שלה בתוכנית המוזיקה Show Champion של MBC M, מה שהפך אותה ללהקת הבנות שזכתה במקום הראשון בזמן הקצר ביותר מאז הופעת הבכורה. "Eleven" המשיך לזכות בתוכניות מוזיקה 13 פעמים, בהן שלוש פעמים ב-Music Bank של KBS2, ב-Music Core של MBC, וב-Inkigayo של SBS. בנוסף, היה Eleven לאלבום הבכורה של הנמכר ביותר בשבוע הראשון ללהקת בנות. בינואר שבשנה שלאחר מכן, הופיעה הלהקה מול ספורטאי המשלחת הדרום-קוריאנית הלאומית לאולימפיאדת בייג'ינג. במרץ 2022 הגיע הקליפ של "Eleven" ל-100 מיליון צפיות. השיר שהה למעלה משנתיים וארבעה חודשים במצעד הדיגיטלי של סירקל, עד למרץ 2024. במגזין Business Insider קבעו כי "Eleven" הוא אחד משירי הבכורה הטובים ביותר בקיי-פופ בכל הזמנים.

 2022: Love Dive, After Like, והופעת בכורה יפנית 
ב-5 באפריל הוציאה את אלבום הסינגל השני שלה, Love Dive, בו נכלל סינגל הנושא את אותו השם. שבוע לאחר הוצאתו, הפך השיר לויראלי והגיע ל-200 מיליון צפיות הודות לאתגר הטיקטוק שלו. "Love Dive" כבש את המקום הראשון במצעד הדיגיטלי של סירקל, והפך לשיר הראשון שלהן שעשה זאת. הסינגל אף זכה ל-28.9 מיליון השמעות ומכירות של 2,800 עותקים מחוץ לארצות הברית בשבוע הראשון. במצעד הבילבורד, הגיע ב-23 באפריל הגיע השיר למקום העשירי במצעד הבילבורד גלובל ללא ארצות הברית, והיה לשיר הראשון של הלהקה שנכנס לעשירייה הפותחת. בסך הכל שהה השיר 29 שבועות רצופים באותו המצעד. השיר אף הגיע למקום התשיעי במצעד אפל מיוזיק העולמי, וב-15 ביוני הגיע הקליפ שלו ל-100 מיליון צפיות. במצעד השנתי של מלון ובמצעד הדיגיטלי השנתי של סירקל דורג השיר במקום הראשון. "Love Dive" אף זכה בפרס "שיר השנה" בטקסי מוזיקה שונים, בהם פרסי MAMA, פרסי Melon, פרסי דיסק הזהב, ופרסי המוזיקה של האמנים האסייתיים. אייב זכתה בפרס להקת הבנות הטובה ביותר והאמן החדש הטוב ביותר בפרסי המוזיקה של מלון, פרס טירוניות השנה בדיסק הזהב, ואחרים בפרסי המוזיקה של ג'יני, פרסי המוזיקה של סירקל צ'ארט, ופרסי המוזיקה של סיאול.

ב-14 וב-15 במאי הופיעו אייב ב-Kpop.Flex שהתקיים דויטשה בנק פארק שפרנקפורט, גרמניה, והייתה זו ההופעה הראשונה של הלהקה מחוץ לאסיה. חודש לאחר מכן, הופיעה הלהקה באצטדיון האולימפי שבסיאול, כחלק מההרכב ל-Dream Concert  ה-28.

ב-18 ביולי הכריזה סטארשיפ על אלבום הסינגל השלישי של הלהקה, After Like. הוא יצא ב-22 באוגוסט, ולצידו סינגל מוביל בעל אותו שם, המסמפל את השיר "I Will Survive" של הזמרת האמריקאית גלוריה גיינור. "After Like", בדומה לקודמו, הגיע לראש המצעד הדיגיטלי של סירקל, ובכך היה לסינגל השני שלהן שעשה זאת, וכן הגיע למקום התשיעי בבילבורד גלובל ללא ארצות הברית, ולמקום ה-23 במצעד הספוטיפיי העולמי. הקליפ לשיר צבר 57 מיליון צפיות ביוטיוב כבר בשלושת ימיו הראשונים. "After Like" אף הפך לשיר הראשון של הקבוצה שזכה ל-"Perfect all-kill", הישג שמתקבל כאשר שיר מדורג בו-זמנית במקום הראשון במצעד שבועי, יומי ובזמן אמת של פלטפורמות הזרמת המוזיקה השונות של דרום קוריאה, בהן מלון, Bugs, ג'יני מיוזיק ויוטיוב מיוזיק. בתוכניות המוזיקה הקוריאניות הרוויח השיר 14 זכיות, והיה לשיר עם כמות הזכיות הגדולה ביותר באותה השנה. מאוחר יותר אושר כי נמכרו למעלה מ-1.7 מיליון עותקי האלבום.Accumlated sales for After Like:

ב-10 באוגוסט, הוכרז באתר היפני הרשמי של הלהקה כי היא תערוך את הופעת הבכורה היפנית שלה בסתיו 2022. ב-8 בספטמבר, הוכרז שהגרסה היפנית ל-"Eleven" תצא לאור ב-19 באוקטובר. הקליפ לגרסה היפנית פורסם חודש לפני, ב-19 בספטמבר, ואלבום הסינגל  כלל את הסינגל עצמו, יחד עם רצועה חדשה ביפנית בשם "Queen of Hearts". כבר בשבוע הראשון הוסמך האלבום לתואר זהב על ידי איגוד תעשיית ההקלטות היפני, הודות לסך מכירות של 88,312 עותקים. ב-15 באוקטובר הופיעה הלהקה במהלך היום השני של KCON יפן, שהתקיים באריאקה ארנה, טוקיו, יפן. ב-16 בנובמבר פרסמה הלהקה רמיקס חגיגי ל-"After Like", שנכנס ל-"Spotify Holiday Single" השנתי של ספוטיפיי, המורכב משירים של אמנים שונים שנבחרו ישירות על ידי ספוטיפיי לקראת עונת חג המולד של סוף השנה. אייב הייתה לאמן הקוריאני הראשון שהשתתף בפרויקט. ב-26 בנובמבר זכתה הלהקה בפרס ה-daesang הראשון שלהן ("הפרס הגדול") לשיר השנה בטקס פרסי המוזיקה של מלון לשנת 2022. מאוחר יותר, זכתה הלהקה בשלושה פרסי daesang נוספים בטקסים שונים. ב-20 בדצמבר 2022 הוכרז כי הלהקה יופיע על שער גיליון ינואר 2023 של ווג קוריאה, ותהפוך ללהקה החמישית שעושה זאת, אחרי ביג באנג, אקסו, בלאקפינק ו-BTS.

 2023: I've Ive, סיבוב הופעות ו-I've Mine 
שמאל|ממוזער|223x223px|אייב מופיעות את "I Am", 2023
ב-16 בינואר 2023 פרסמה אייב את הגרסה היפנית של הסינגל "Love Dive". בין ה-11 ל-24 בפברואר 2023 החלה הלהקה את החלק הראשון של סיבוב ההופעות "The Prom Queens", שבמהלכו הופיעה בסיאול, יוקוהמה וקובה. ב-16 במרץ הכריזה הלהקה על אלבום האולפן הראשון שלה, I've Ive, העתיד לצאת ב-10 באפריל. חברות הלהקה זכו לקרדיטים עבור כתיבת 7 מתוך 11 השירים שלהם שבאלבום. ב-24 במרץ הוכרז כי הלהקה חתמה בחברת התקליטים קולומביה רקורדס, השייכת מסוני מיוזיק, למטרות קידום בארצות הברית כחלק משיתוף הפעולה של קקאו אנטרטיינמנט, חברת האם של סטארשיפ אנטרטיינמנט, עם החברה. ב-27 במרץ יצא הסינגל הראשון מתוך האלבום, "Kitsch", שכבש את ראש המצעד הדיגיטלי של סירקל והפך לשיר השני של הלהקה שהשיג Perfect all-kill במצעדי המוזיקה הקוריאניים.<ref>{{Cite web|last=Kim|first=Hyeyoung|date=April 3, 2023|title=아이브, 선공개곡 '키치'로 음원 차트 '올킬'|trans-title=Ive, 'All Kill on music charts with pre-released song 'Kitsch'|url=https://n.news.naver.com/entertain/article/408/0000184742|url-status=live|archive-url=https://web.archive.org/web/20230522220340/https://n.news.naver.com/entertain/article/408/0000184742|archive-date=May 22, 2023|access-date=April 29, 2024|website=|language=ko|via=Naver}}</ref> ב-1 באפריל הוכרז שהמיני-אלבום היפני הראשון של הלהקה, Wave, ייצא לאור ב-31 במאי. שבוע לאחר מכן הופיעה הלהקה ב-Music Bank שהתקיים בפריז לה דפנס ארנה, פריז, צרפת.

ב-10 באפריל יצא לאור אלבום האולפן הראשון באורך מלא של הלהקה ,I've Ive. הסינגל המוביל "I Am", הגיע למקום הראשון במצעד הדיגיטלי של סירקל, והיה לשיר השלישי של הלהקה שהשיג Perfect all-kill במצעדי המוזיקה הקוריאניים. הודות לשני הסינגלים, "I Am" ו-"Kitsch", הפכה אייב ללהקה הראשונה שהשיגה Perfect all-kill בשני שירים מתוך אלבום אחד מאז 2NE1 שעשתה זאת ב-2011. ב-11 באפריל הודיעה סטארשיפ אנטרטיינמנט שחברת הלהקה ריי תשבית באופן זמני את פעילותה בלהקה מסיבות בריאותיות. ב-9 במאי יצא לאור "Wave", הסינגל המוביל מתוך המיני-אלבום היפני הנושא את אותו השם. ב-26 במאי הודיעה סטארשיפ על חזרתה של ריי לפעילות לאחר חודש של הפסקה. ב-31 במאי הגיע Wave למקום הראשון במצעד האלבומים היומי של אוריקון, ולאחר מכן הגיע למקום הראשון גם במצעד השבועי. Wave אף כבש את ראש מצעד באלבומים של בילבורד יפן וזכה לתואר זהב על ידי איגוד תעשיית ההקלטות היפני. בין ה-17 ביוני עד ל-9 ביולי, השלימה הלהקה את החלק השני של סיבוב ההופעות הראשון שלהן, The Prom Queens, שהורכב משש הופעות ברחבי דרום מזרח אסיה וטאיוואן. בסך הכל, הגיע סיבוב ההופעות לתפוסה של 97,000 צופים. ב-13 ביולי פרסמה אייב את הסינגל השיווקי "I Want", בשיתוף פעולה עם חברת פפסי. ב-22 ביולי הופיעה הלהקה באצטדיון מטרופוליטנו שבמדריד, ספרד כחלק מההרכב ל-K-pop Lux SBS Super Concert.

באוגוסט, הוכרז שהלהקה תצא לסיבוב ההופעות העולמי הראשון שלה, Show What I Have, שיחל באוקטובר, וכן כי הלהקה תחשוף לראשונה את המיני-אלבום החדש שלה, העתיד לצאת באותו החודש, במהלך התחנה הראשונה של סיבוב ההופעות. ב-3 בספטמבר הוכרז כי המיני-אלבום, ששמו I've Mine, עתיד לצאת ב-13 באוקטובר, וכי הוא יכיל שלושה סינגלים; הסינגל הראשון, "Either Way", יפורסם ב-25 בספטמבר, השני, "Off the Record", ב-6 באוקטובר, והסינגל השלישי, "Baddie", ייצא לצד שאר הרצועות. כל שלושת הסינגלים נכנסו ל-15 המובילים של במצעד הדיגיטלי של סירקל,Peak chart positions for I've Mine singles on the Circle Digital Chart:


  כאשר "Baddie" הגיע למקום הראשון והפך לסינגל הרביעי של הלהקה שהשיג Perfect all-kill.

ב-9 בנובמבר, הכריזה לייב ניישן אנטרטיינמנט רשימת על סיבוב ההופעות העולמי של הלהקה - "Show What I Have World Tour", וכי הוא יכלול 24 הופעות שיתפרסו בערים שונות ברחבי דרום מזרח אסיה, צפון אמריקה, אירופה, בריטניה, אמריקה הדרומית, מזרח אסיה ואוסטרליה. ב-10 בנובמבר אושר כי חברת הלהקה ליז תשתתף בסינגל "Nobody", לצד סויון מ- ווינטר מאספה, שייצא ב-16 בנובמבר.

 2024 – Ive Switch 
ממוזער|198x198 פיקסלים|אייב בטקס פרסי MAMA 2024
ב-19 בינואר 2024, הוציאה הלהקה את הסינגל הדיגיטלי הראשון שלה בשפה האנגלית, "All Night", בהשתתפות הראפרית האמריקאית סוויטי. הרצועה היא רמיקס ל-"All Night" של הצמד השוודי איקונה פופ. הקליפ לשיר צולם ברחוב 222 W 6th St שבסן פדרו, שכונה בלוס אנג'לס. ב-29 במרץ אושר כי אייב תבצע את שיר הנושא החדש לסדרת האנימה "פוקימון אופקים", ששמו "Will". ב-12 באפריל, יצא "Will" רשמית לפלטפורמות הפצת המוזיקה, והקליפ עלה לערוץ היוטיוב הרשמי של פוקימון.

ב-3 באפריל הוכרז רשמית כי אייב יוציאו לאור את המיני-אלבום השני שלהם, Ive Switch, ב-29 באפריל, עם שני סינגלים: "Heya" ו-"Accendio". ב-28 ביוני, אייב הוציאו את הסינגל הפרסומי השני שלהם עבור פפסי, בשם "Summer Festa". ב-15 ביולי הוכרז כי המיני-אלבום היפני השני שלהם, Alive, ייצא ב-28 באוגוסט. ב-3 באוגוסט הופיעו Ive בלייב בפסטיבל המוזיקה לולהפלוזה בשיקגו. ב-8 בנובמבר הלהקה הוציאה את הסינגל "Supernova Love" בשיתוף פעולה עם ה-DJ והמפיק הצרפתי דייוויד גטה.

 תחומים אחרים 
 שגרירות 
בספטמבר 2022 מונו חברות הלהקה לשגרירות של "קמפיין כולם" השנתי של הצלב האדום הקוריאני לקידום התנדבות.

 שיתופי פעולה 
באוגוסט 2022 הופיעו חברות הלהקה כפרזנטוריות עבור המותג "V Coloring" של קבוצת SK. בינואר 2023 נבחרו אייב לדגמן ל"פרויקט פפסי 2023", שיתוף פעולה בין סטארשיפ אנטרטיינמנט ופפסי. באותו חודש נבחרה הלהקה לדגמן גם לפאפא ג'ונס פיצה. באפריל, הפכה הלהקה לפרזנטוריות של תה משי התירס של קוואנגדונג פרמצבטיקה. ביוני נבחרו חברות הלהקה להיות השגרירות של חברת ההלבשה פומה באסיה ובאוקיינוס השקט. ב-13 ביולי פרסמה הלהקה את הסינגל השיווקי "I Want", בשיתוף פעולה עם חברת פפסי וביוני 2024 את הסינגל השני "Summer Festa".

 פילנתרופיה 
ב-14 בפברואר 2023 תרמו אייב וסטארשיפ אנטרטיינמנט 150 מיליון וון דרום קוריאני לעמותת Hope Bridge National Disaster Relief Association לצורך סיוע חירום בעקבות רעידות האדמה בטורקיה ובסוריה.

 אמנותיות ותדמית 
 סגנון מוזיקלי ונושאים 
המוזיקה של אייב מתאפיינת בשילוב של כלי נגינה אלקטרוניים, מנגינות קליטות וביטים דינמיים. מאז הופעת הבכורה שלה בסוף 2021, הלהקה צברה ניסיון בעשיית מוזיקה מז'אנרים שונים, בהם פופ, דאנס, נו-דיסקו ו-R&B. מילות השירים עוסקות לעיתים קרובות בנושאים אינטרוספקטיביים של זהות, תפיסה עצמית ואהבה עצמית. ברצועות "Either Way" ו-"My Satisfaction", מתמודדת הלהקה עם המורכבות של צמיחה והעצמה אישית. חלק מהשירים עוסקים בנושאים אחרים איתם ניתן להזדהות, כדוגמת חוסר ביטחון וגילוי עצמי. 

 השפעה 
בינואר 2022 נבחרה אייב לאמן הקיי-פופ המצופה ביותר של השנה על ידי 31 מומחים של סוכנויות מוזיקה וחברות בידור שונות. בנובמבר 2022 ערכה JoyNews24 סקר על 200 בכירים בתעשיית הבידור כדי לקבוע את "אמן השנה", שבסיומו הוצבה אייב בראש הדירוג. באותו חודש, מכון השיווק היפני "Shibuya109", המנוהל על ידי Shibuya109 Entertainment, ערך סקר לנשים בגילאי 15 עד 24 אודות "הדור הבא של איידולים בקיי-פופ", שגם בו תפסה הלהקה את המקום הראשון.

בדצמבר 2022 זכתה הלהקה בתואר "הזמר הטוב ביותר של השנה" והוצבה במקום השני לתואר "טירון השנה", שהוענקו על ידי מומחים מ-33 משרדי מוזיקת פופ מחברות בידור שונות. באותו חודש, ערך מכון המחקר Zsouken סקר אודות מי הם האמנים הפופולריים ביותר ביפן עבור דור ה-Z, בו דורגה הלהקה במקום החמישי, הודות ל-12.3% מהקולות בקרב 120,000 משתתפים, ובכך זכו למיקום הגבוה ביותר עבור אמן שאינו יפני. הלהקה אף נכללה ברשימת ב-Power Celebrity 40 לשנת 2023 של פורבס קוריאה.

 פרסים ומועמדויות 
מאז הופעת הבכורה, זכתה הלהקה בפרסים שונים, בהם ארבעה פרסי MAMA, שבעה פרסי מוזיקה של מלון, חמישה פרסי דיסק הזהב, שישה פרסי מוזיקה של סירקל צt'רט, שני פרסי מוזיקה של סיאול, ופרס VMA יפן אחד. בין קטגוריות הפרסים בהם זכו נמנים "טירוניות השנה", "להקת הבנות הטובה ביותר" ו"שיר השנה". בשנת 2024 ליז הוכתרה כ"הפנים היפות של השנה" בטקס פרסי MAMA.

פרסשנהקטגוריהעבורתוצאהמקורפרס MAMA2025להקת הבנות הטובה ביותראייבאמן אוליב יאנג קיי-ביוטיאמן בימתי – סופר ויזההמבצע הגלובלי האהוב ביותרלהקת בנות אהובההופעת הריקוד הטובה ביותר – להקת בנות"Rebel Heart"שיר המגמה העולמית
בשנת 2023 זכה אלבומן הראשון "IVE" בפרס "אלבום השנה", בנוסף זכו גם בפרסים ב"בחירת המעריצים" וב"הופעה הטובה ביותר" ובשנת 2022 זכו ב"להקת השנה" ושירן "LOVE DIVE" זכה לשיר השנה בטקס פרסי הMAMA.

 חברות הלהקה 
המידע שלהלן לקוח מהאתר של סטארשיפ אנטרטיינמנט:
 אהן- יוג'ין (An Yujin) (유진) - רקדנית, סולנית
 גאול (Gaeul) (가을) - רקדנית, ראפרית
 ריי (Rei) (레이) - ראפר, סולנית
 גאנג ווניונג (Jang Wonyoung) (원영) – סולנית
 ליז (Liz) (리즈) – סולנית ראשית, רקדנית, פסנתרנית
 ליסאו (Leeseo) (이서) – סולנית

 דיסקוגרפיה 
 I've Ive'' (2023)
 Switch (2024)
 (2025) EMPATHY

 וידאוגרפיה 
 וידאו קליפים 
 שם שנה במאי (ם) מקור "Eleven" 2021 ג'ינויה מייקס "Love Dive" 2022 האוס אוף טים "After Like"  Highqualityfish "Kitsch" 2023 האוס אוף טים "I Am" Highqualityfish "Wave" VIA (ג'ימי) "I Want" פינקלייבל ויז'ואל "Either Way" יו קוואנג-גונג "Off the Record" לי הייא-אין(2eehyeinfilm) "Baddie" לאפיק "All Night"(בהשתתפות סוויטי) 2024 שרלוט רות'רפורדקריסטלליין'Supernova Love'2024"Summer Festa"2024"Crush"2024"Rebel Heart"2025"ATTITUDE"2025

 סרטונים אחרים 
 שם שנה במאי (ם) מקור "Have What We Want" 2021 ריגנד פילם סטודיו "Show What I Have" האוס אוף טים "Dear. Cupid" 2022 "I've Summer Film"

 פילמוגרפיה 
תוכניות רשת
 שנה שם הערות מקור 2021–הווה Ive On מאחורי הקלעים של פעילויות הלהקה וקידום מוזיקה 2021–2024  תוכנית בידורReferences for 1,2,3 Ive:
 Season 1: 
 Season 3: 
 Season 4:  2022–הווה Ive Log ולוגים של חברות הלהקה Ive Off מאחורי הקלעים של פעילויות הלהקה שאינן מוזיקה

 סיבובי הופעות 

 תאריך עיר מדינה מיקום תפוסה מקור 11 בפברואר 2023 סיאול קוריאה הדרומית האולם האולימפיביונד לייב — 12 בפברואר 2023 18 בפברואר 2023 יוקוהמה יפן פיה ארנה MM 57,000 19 בפברואר 2023 23 בפברואר 2023 קובה וורלד ממוריאל הול 24 בפברואר 2023 17 ביוני 2023 מנילה הפיליפינים קולוסיאום סמארט ארנטה — 24 ביוני 2023 טאיפיי טאיוואן מרכז המוזיקה של טאיפיי 8,600 25 ביוני 202330 ביוני 2023 סינגפור תיאטרון הכוכב — 8 ביולי 2023 בנגקוק תאילנד Thunder Dome— 9 ביולי 2023סך הכל 97,000

 הופעות אחרות 
 תאריך אירוע עיר מדינה מיקום מקור 17 בדצמבר 2021 פסטיבל השירים של KBS סיאול קוריאה הדרומית KBS Hall 25 בדצמבר 2021 SBS Gayo Daejeon אינצ'ון גימנסיום נאמדונג 31 בדצמבר 2021 MBC Gayo Daejejeon סיאול MBC דרים סנטר 15 בינואר 2022 פסטיבל קיי-פופ קליק גלאס הול 14-15 במאי 2022 פסטיבל Kpop.Flex פרנקפורט גרמניה דויטשה בנק פארק 18 ביוני 2022 Dream Concert ה-28 סיאול קוריאה הדרומית דויטשה בנק פארק 2 ביולי 2022 פסטיבל יוני-קון SK Olympic Handball Gymnasium 25 באוגוסט 2022 פרסי K-Global Heart Dream Jamsil Students' Gymnasium 24 בספטמבר 2022 פסטיבל "אקרטה" של אוניברסיטת יונסיי אוניברסיטת יונסיי 8 באוקטובר 2022 פרסי המוזיקה של The Fact לשנת 2022 Olympic Gymnastics Arena 15 באוקטובר 2022 KCON יפן טוקיו יפן אריאקה ארנה 8 בנובמבר 2022 פרסי המוזיקה של ג'יני 2022 אינצ'ון קוריאה הדרומית גימנסיום נאמדונג 13 בנובמבר 2022 פסטיבל קיי-פופ & סופר מודל 2022 בנגקוק תאילנד Thunder Dome 25 בנובמבר 2022 פרסי הקולנוע של בלו דרגון ה-43 סיאול קוריאה הדרומית KBS Hall 26 בנובמבר 2022 פרסי המוזיקה של מלון 2022 Gocheok Sky Dome 29 בנובמבר 2022 פרסי MAMA לשנת 2022 אוסקה יפן Kyocera Dome 30 בנובמבר 2022 13 בדצמבר 2022 פרסי האמנים האסייתיים 2023 נגויה Nippon Gaishi Hall 16 בדצמבר 2022 פסטיבל השירים של KBS סיאול קוריאה הדרומית ג'מסיל ארנה 24 בדצמבר 2022 SBS Gayo Daeje Gocheok Sky Dome 31 בדצמבר 2022 MBC Gayo Daejejeon MBC Dream Center 31 בדצמבר 2022 Kōhaku Uta Gassen ה-73 טוקיו יפן NHK Hall 7 בינואר 2023 פרסי דיסק הזהב ה-37 בנגקוק תאילנד אצטדיון ראג'מנגלה 8 באפריל 2023 Music Bank in Paris פריז צרפת פריז לה דפנס ארנה 22 ביולי 2023 K-pop Lux SBS Super Concert מדריד יפן אצטדיון מטרופוליטנו 5 באוגוסט 2023 Pepsi Summer Festaסיאולקוריאה הדרומית ג'מסיל ארנה 11 באוגוסט 2023 World Scout Jamboree K-pop Super Live ה-25 אצטדיון גביע העולם סיאול 18 באוגוסט 2023 KCON 2023 LA לוס אנג'לס ארצות הברית קריפטו. קום ארנה 26 באוגוסט 2023 Krazy K-Pop Super Concert ניו יורק UBS ארנה

 ביאורים 

 קישורים חיצוניים 



 הערות שוליים 

קטגוריה:להקות בנות דרום קוריאניות
קטגוריה:להקות קיי-פופ
קטגוריה:להקות שהוקמו בשנת 2021